stanford-oval/wikipedia huggingface dataset:
רומן יאקובסון
מרכיבי התקשורת הלשונית

יאקובסון הבחין בין מרכיבי התקשורת, וחילקם לשישה:
המבע או השדר הוא הבסיס לכל תקשורת לשונית, הוא יכול להיות מילה, משפט או מאמר שלם.
המוען הוא שולח השדר, הדובר, הוא יכול להיות דובר אחד או רבים (למשל משתתפים בהפגנה החוזרים על סיסמה).
הנמען הוא מקבל השדר, כמו במקרה הקודם המוען גם הוא יכול להיות אחד או רבים (במקרה הנ"ל – אמצעי התקשורת).
צינור התקשורת הוא הדרך שבה עובר השדר הלשוני, הצורה השכיחה היא באמצעות גלי הקול בין אדם לחברו בשיח רגיל, אך גם גלי רדיו, טלפון או מכתב נחשבים לצינור תקשורת.
הקוד הלשוני הוא ההסכם בין דוברי שפה מסוימת למשמעות מילה מסוימת ולמה שהיא מסמנת (מסמן ומסומן).
ההקשר הרפרנציאלי הוא ההקשר שבו נאמר המבע.
הסכימה המקובלת לציון המרכיבים:
ההקשר הרפרנציאלי
המבע
המוען____________________________הנמען
צינור התקשורת
הקוד הלשוני
ניקח למשל את המשפט מספר בראשית, פרק ג', פס' א' מפי הנחש "אף כי אמר אלהים לא תאכלו מכל עץ הגן". המבע הוא הטקסט שמסומן במירכאות, המוען הוא הנחש והנמען הוא חווה. צינור התקשורת, נניח על פי הפשט, הוא גלי הקול המועברים בדיבור רגיל. הקוד הלשוני במקרה זה הוא העברית והוא ההסכם בין נחש לחווה, למשל, מה פירוש צירוף הצלילים, עץ, גן וכן הלאה. "ההקשר הרפרנציאלי" הוא הקונטקסט שבו נאמרים הדברים, דהיינו הסיטואציה בין אדם לחווה, כוונת הפיתוי וכו'.
הפונקציות

יאקובסון גם הבחין בין פונקציות (תפקידים) שונות של השפה, הקשורות לרכיבי התקשורת הלשונית:
הפונקציות > פונקציה אמוטיבית/אקספרסיבית

תפקיד רגשי תחושתי של מקור השיח. הפונקציה האמוטיבית עיקר תפקידה הוא להביע את רגשותיו של הדובר והיא מתמקדת במוען, שולח השדר. על פי החלוקה של חלקי הדיבר משמשות בעיקר מילות הקריאה לפונקציה האמוטיבית:

- "אוי"

- "נורא"

- "לא!"

אך גם משפטים וחלקי משפטים כמו: "זה ממש נהדר", "ההופעה הייתה מאכזבת".
מלבד התקשורת המילולית, הפונקציה האמוטיבית מתבטאת גם בהבעות פנים, סימני ידיים, אינטונציה וכדומה.
יש לשים לב שמילות הקריאה יכולות להיות בעלות משמעות אחרת בהקשרים אחרים, כמו בביטוי העגה (סלנג) "חבל על הזמן" שכיום משמעותו מצוין. עוד דוגמה: "אמא!" שמשמעותו בשיח כינוי המזהה את אם הדוברת או הדובר. ודוגמה נוספת מילת הקריאה "לעזאזל" שמשמעותה המקראית הייתה אחרת.
הפונקציות > פונקציה קונאטיבית

תפקיד ההשתדלות. הפונקציה הקונאטיבית (מלטינית conary השתדלות) היא פעולת שיח המתמקדת בנמען, תפקידה הוא בקשה או ציווי או דרישה מהנמען. למבע, "העבר לי את המלח" יש פונקציה קונאטיבית. בעברית המדוברת כיום, בנוסף לצורת הציווי משמשת גם צורת העתיד "תעביר לי את המלח".
תפקיד זה בשיח מובע לעיתים לא רק כציווי ובקשה אלא (בחלק מהתרבויות הנמצאות בארץ) מובע כרמז לבקשה לדוגמה: "קר בחדר", "חסר מלח באוכל" והכוונה "אנא סגור את החלון" או "אנא העבר את המלחיה". באופן זה פעולת ההשתדלות מופיעה בשיח גם בצורה של הבעת נסיבות, כלומר הפונקציה הקונאטיבית נראית גם כמבע רפרנציאלי.
הפונקציות > פונקציה רפרנציאלית

תפקיד המידע (ההקשר הנסיבתי). הפונקציה הרפרנציאלית מתמקדת בפעולת שיח המוסיפה לה הקשר קונטקסטואלי (מאנגלית context) רפרנציאלי (מאנגלית reference הפניה), תפקידה הוא להעביר מידע. יש האומרים שפעולה זו, השכיחה ביותר בשיח, היא התפקיד המרכזי והחשוב בתקשורת. דוגמאות למשפטים בעלי פונקציה רפרנציאלית:
"הגן נסגר בשלוש"
"אני חולה"
הפונקציות > פונקציה פאטית

הפונקציה הפאטית (מיוונית עתיקה φαθως פאטוס – שיחה) מתמקדת בזרימת השיחה והמשך השיח התקשורתי. תפקידה לשמור על תפקוד תקין לכאורה של צינור התקשורת כמו במבע "אני לא שומע אותך", או "אהה, כן". גם מבעים קבועים נטולי משמעות נכללים בפונקציה הפאטית, כמו השיח הבא:
"מה שלומך?"
"בסדר"
"יופי"
"כן".
קריאות התפעלות ושאלות רטוריות נכללות בפונקציה הפאטית, כמו "מה, אתה בארץ?" לאדם שפגשנו זה עתה.
הפונקציות > פונקציה מטא-לשונית

תפקיד מינוחי או הבהרה תחבירית. הפונקציה המטא-לשונית היא פעולת הסבר לשוני או שאלת מובן, המתמקדת בקוד הלשוני – במילים ובמשפטים המהווים את הסימנים המוסכמים של כל שפה ושפה. הדובר מבהיר או מבקש הבהרה לגבי הנאמר, הסבר מילוני או תחבירי המסביר את המשמעות.
לדוגמה:
"אבא, מה זה אינפלציה?"
"למה את מתכוונת?"
"חוטם פירושו אף"
"זאת אומרת ..."
"המושג מטא מקורו מיוונית ומשמעותו מעבר. הוא מהווה תחילית דקדוקית ..."
"נושא המשפט הוא:..."
"עם באות עין ולא אם באות אלף"
הפונקציות > פונקציה פואטית

תפקיד פיוטי-שירי. פעולת הבעה בלשון חגיגית וגבוהה, בדרך כלל על מנת שתיזכר על פה ותיאמר שנית פעמים רבות. הפונקציה הפואטית מתמקדת במבע, בשדר עצמו, ולא במוען, לא בנמען ולא בחלקים האחרים של השיח.
בניסוחו של יעקובסון: ”הטלת עיקרון שוויון הערך מציר הברירה לציר הצירוף”.
כוונתו לאנלוגיה – ביטוי של משל או דימוי. לדוגמה בכותרת פרסומת לטיולי טיסה בשמי הארץ: "קבלו מתנה משמים". המפרסם בחר בביטוי "מִשָּׁמַיִם" במקום לומר: קבלו מתנה יפה מאוד – שקשורה בטיסה.
לפי יעקבסון כאשר תפקוד השדר הוא שירי פואטי אנו בוחרים מתוך אוסף מילים נרדפות (ציר הברירה או ציר הסלקציה) את המילה המתאימה לנו, וממשיכים בכך לכל אורך השדר (ציר הצירוף או ציר הקומבינציה) עד שמתקבל שיח פיוטי-שירי שווה-ערך לשדר המקורי הפשוט.
כך למשל בשירה המקראית: "האזינו השמים ואדברה, ותשמע הארץ אמרי פי. יערף כמטר לקחי, תזל כטל אמרתי" – נבחרות מילים מקבילות אך שונות צורה: האזינו (ציווי ולשון שירית) לעומת ותשמע (איווי לעתיד)
במקום "האזן" – "ושמע" או "תאזין" – "ותשמע". וכך גם "לקחי" ו"אמרתי" שניהם ביטויים פחות נפוצים במקום המונח הנפוץ דְּבַרִי, שמשמעותו: הדיבור שלי.
יש דרכים אחרות להביע לשון שירית, למשל המצלול הספרותי. בפיסקה שאומרת בֶּלָה, גיבורת המחזה "אורזי המזוודות" של חנוך לוין: "לא שיש לי אשליות בקשר ללונדון. לונדון לא מחכה לי. גם שם אהיה לבד", בחר המחזאי להדגיש את העיצור ל ואת התנועה חולם הנמצאים בתחילת שם העיר לונדון ובמילת השלילה לא, ואת העיצור ש, ומתקבלת חזרה על צלילים הנחרטת בזיכרון האנשים, וכך בשירהּ של חוה אלברשטיין המבוסס על מחזה זה השומעים זוכרים את מילות הפזמון וחוזרים עליהן.
הפונקציה הפואטית אינה מוגבלת לבחירת דימויים ולמצלול בלבד, ומשתמשים בה גם בעזרת תבניות אנלוגיות אחרות המביעות תוכן מקביל לתוכן הרצוי. בין תבניות אלו יש את החריזה, התקבולת (חזרה על ביטויים במילים אחרות, כפי שראינו בשירה המקראית לעיל) ועוד תבניות שיריות אחרות.
הקשר בין מרכיבי התקשורת

לציון הקשר בין מרכיבי התקשורת הלשונית נחזור לסכימה המקבילה של הפונקציות:
הפונקציה הרפרנציאלית
הפונקציה הפואטית
הפונקציה האמוטיבית_________________________הפונקציה הקונטיבית
הפונקציה הפאטית
הפונקציה המטא לשונית
יש לציין, שעל פי יעקובסון אין כמעט בנמצא מבע שמביע רק פונקציה אחת.
ראו גם

בלשנות
פורמליזם רוסי
תורת הספרות
סטרוקטורליזם
ראייתיות
לקריאה נוספת

רומאן יאקובסון 1986. סמיוטיקה, בלשנות, פואטיקה מבחר מאמרים. ערכו: איתמר אבן-זהר וגדעון טורי. המכון הישראלי לפואטיקה וסמיוטיקה ע"ש פורטר, אוניברסיטת תל אביב הוצאת הקיבוץ המאוחד.
הערות שוליים

↑  Kucera, Henry. 1983. "Roman Jakobson." Language: Journal of the Linguistic Society of America 59(4): 871–883.
| --- | --- |
בקרת זהויות :  NLI: 987007263342005171  PLWABN: 9810530374905606  BIBSYS: 90060349  BNC: 000043050  BNE: XX1032821  BnF: cb119085187 (data)  CiNii: DA00238319  GND: 118711598  ICCU: CFIV034044  ISNI: 0000 0001 2134 787X  LCCN: n78078780  LNB: 000105383  MGP: 176931  NDL: 00444474  NKC: jk01050675  NLA: 35241388  NLG: 249986  NLK: KAC199613687  NSK: 000010563  NTA: 068461704  RERO: 02-A000093211  RSL: 000046236  SELIBR: 64136  SNAC: w6c2552s  SUDOC: 026934329  Trove: 878467  VcBA: 495/21712  VIAF: 59084146   WorldCat (עם VIAF): 59084146
רשימה (מבנה נתונים)

רשימה חד-כיוונית מקושרת, בעלת 3 איברים המכילים ערכים שלמים
רשימה (באנגלית: List או Sequence) היא מבנה נתונים מופשט שתוכנו בעל סדר חלקי ועשוי להכיל חזרות (כלומר עשויים להימצא בו מספר איברים שקולים). מימוש של רשימה הוא למעשה ייצוג ממוחשב של סדרה מתמטית סופית.
על פי רוב, מימוש רשימה במחשב ייעשה על ידי שימוש במערך או ברשימה מקושרת. שפות תכנות רבות כוללות מימוש כלשהו של רשימה, ושפות תכנות פונקציונליות או לוגיות (כמו Haskell או פרולוג) תומכות על פי רוב ברשימה כטיפוס בסיסי בשפה.
רשימה היא מבנה נתונים "חלש", כלומר ניתן להתייחס למבני נתונים אחרים כאל רשימה לה נוספו הגבלות:
קבוצה היא רשימה שמתעלמים בה מהסדר, ושלא מאפשרת חזרות (ייצוג של קבוצה מתמטית).
מחסנית היא רשימה בה האיברים מסודרים לפי מועד הוספתם, וניתן לגשת רק לאיבר האחרון שנוסף אליה (LIFO).
תור הוא רשימה בה האיברים מסודרים לפי מועד הוספתם, וניתן לגשת רק לפריט הראשון שנוסף אליה (FIFO).
רשימה שבין איבריה לא מוגדר סדר היא הכללה של קבוצה ונקראת מולטי קבוצה או "Bag" (שק).
הגדרה מופשטת

רשימה מופשטת L עם איברים מסוג E כל שהוא (רשימה מונומורפית, מוגדרת בעזרת הפונקציות הבאות:
והאקסיומות:
לכל איבר e ברשימה l. יוצא מכך ש:
שימו לב ש-first (nil ()) ו-rest (nil ()) אינם מוגדרים.
האקסימות הללו שקולות לאלו של מבנה הנתונים המופשט של המחסנית.
בתורת הטיפוסים, ההגדרה לעיל מוגדרת בפשטות כהגדרה אינדוקטיבית המוגדרת במונחי הבנאים: nil ו-cons. במונחים אלגבריים, ניתן לייצג זאת כהעתקה 1 + E × L → L.
ניתן ליצור את first ו-rest בעזרת תיאום דגמים על בנאי ה-cons, וטיפול נפרד במקרה של nil.
לקריאה נוספת

מערך
תור
קבוצה
רנו קדג'אר

| --- | --- |

 מאפיינים כלליים
 יצרן:  רנו
 שנות ייצור:  2015–2021
 הרכבה:  ספרד ספרד הרפובליקה העממית של סין סין
 מודל אחריו:  רנו אוסטרל
 סיווג:  מכוניות שטח/פנאי
 מרכב:  קרוסאובר בעלת חמש דלתות
 פלטפורמה:  רנו CMF
 אורך:  4,450 מ"מ
 רוחב:  1,840 מ"מ
 גובה:  1,600 מ"מ
 משקל:  1,448 ק"ג
 בסיס גלגלים:  2,647 מ"מ
 מפרט טכני
 מנוע:  מנוע טורבו בנזין I4 צילנדרים בנפח 1.2 ליטרים המספק כ-130 כוחות סוס
 הילוכים:  תיבת הילוכים אוטומטית רובוטית כפולת מצמד בעלת שבעה הילוכים
 מהירות מרבית:  192 קילומטרים לשעה
 קשר:  ניסאן קאשאקי
רנו קדג'אר (באנגלית: Renault Kadjar) היא מכונית במרכב קרוסאובר בעלת חמישה מקומות, שיוצרה על ידי רנו בין השנים 2015―2021. היא הוצגה בתערוכת הרכב הבינלאומית של ז'נבה בשנת 2015 והגיעה לישראל בשנת 2016.
מפרט טכני

הקדג'אר כוללת מנוע טורבו בנזין I4 צילנדרים בנפח 1.2 ליטרים המספק כ-130 כוחות סוס ב-5,500 סיבובים לדקה. תיבת הילוכים אוטומטית רובוטית כפולת מצמד בעלת שבעה הילוכים. היא מאיצה מ-0 ל-100 קילומטרים לשעה בתוך 10.7 שניות ומגיעה למהירות מרבית של 192 קילומטרים לשעה.
מתיחת פנים שנת 2019

בשנת 2019 עברה הקדג'אר מתיחת פנים, הכוללת מנוע משופר. מנוע הוא מנוע טורבו בנזין I4 צילינדרים בנפח 1.3 ליטרים המספק כ-140 כוחות סוס ב־3,500 סיבובים לדקה, תיבת הילוכים חצי־אוטומטית בעלת שבעה הילוכים. המכונית מאיצה מ-0 ל-100 קילומטרים לשעה בתוך 9.6 שניות.
סיום ייצור

הקדאג'ר לא הייתה מכונית מבוקשת, הלקוחות באירופה העדיפו לקנות ניסאן קשקאי או פיג'ו 3008. בשנת 2021 הופסק הייצור של הקדג'אר וב-8 במרץ 2022 חשפה רנו את הרנו אוסטרל כמחליפת הקדאג'ר.
גלריה

לפני מתיחת הפנים
אחרי מתיחת הפנים
הערות שוליים

↑  רנו קדג'אר: פנאי קומפקטי בניחוח צרפתי, באתר אוטו, ‏3 בפברואר 2015
↑  2016 רנו קדג'אר בישראל – מחיר החל מ-139,990 שקל, באתר קארטיוב, ‏9 במאי 2016
↑  רנו קדג'אר מפרט טכני, באתר קארטיוב
↑  רנו קדג'אר מפרט טכני שנת 2019, באתר רנו
↑  cartube, רנו אוסטרל 2022 נחשף - קפיצת מדרגה מרשימה - cartube, באתר www.cartube.co.il
שון פרנל

שון רנדל פרנל (באנגלית: Sean Randall Parnell; נולד ב-19 בנובמבר 1962) הוא פוליטיקאי אמריקאי שכיהן כמושל ה-10 של מדינת אלסקה בארצות הברית מטעם המפלגה הרפובליקנית בשנים 2009–2014.
ביוגרפיה

פרנל נולד בהנפורד שבקליפורניה. אביו הוצב באלסקה בעת שירותו בצבא ארצות הברית, ובשנת 1973 החליט להגר אליה עם משפחתו.
בשנת 1980 התמודד אביו, שהשתייך למפלגה הדמוקרטית, על המושב של אלסקה בבית הנבחרים של ארצות הברית נגד המועמד דון יאנג, והפסיד.
פרנל למד באוניברסיטת פסיפיק הלותרנית ובאוניברסיטת פיוג'יט סאונד, בהן למד משפטים. הוא קיבל רישיון לעסוק כעורך דין באלסקה ובוושינגטון. פרנל עבד כעורך דין במגזר הפרטי מ-1987 עד 2003, בין 2005 ל-2006, ושב לעסוק בתחום לאחר כהונתו כמושל, החל מ-2015. במשך תשע שנים מאותה תקופה, הוא היה הבעלים של משרד עורכי דין משלו.
קריירה פוליטית

בשנת 1992, בגיל 29, נבחר פרנל לכהן בבית הנבחרים של אלסקה. בשנת 1994 נבחר שוב לתפקיד. הוא בלט בעבודתו בוועדת הכספים של בית הנבחרים ובמאבק באלימות במשפחה ובתקיפות מיניות במדינה.
בשנת 1996 נבחר לסנאט של אלסקה, והיה חבר במועצת האנרגיה של הסנאט. ב-1999 וב-2000 הוא הפך לחבר בהנהגת הרוב הרפובליקני בסנאט, כאשר עמיתיו בסנאט בחרו בו לכהן כיו"ר משותף של ועדת הכספים של הסנאט. פרנל בחר שלא להתמודד שוב לתפקיד בשנת 2000. הוא ציין כי הוא עושה זאת בשל מחויבתו למשפחתו, והמשיך לעסוק בעריכת דין.
בשנת 2005 התמודד פרנל בפריימריז המפלגה הרפובליקנית על תפקיד סגן המושל, ניצח וצוות למועמדת לתפקיד המושלת, שרה פיילין (באלסקה, מועמדי סגן המושל מתמודדים בנפרד מהמועמדים למושל במירוץ הבחירות המקדימות, אך לאחר הפריימריז, המועמדים למושל וסגן המושל מתמודדים יחד). השניים ניצחו בבחירות הכלליות שנערכו בשנת 2006, ופרנל מונה לסגן המושל.
בשנת 2008 הכריז כי יתמודד על המושב של אלסקה בבית הנבחרים של ארצות הברית נגד המועמד הוותיק דון יאנג, מולו התמודד אביו 28 שנים קודם לכן. התוצאה, שפורסמה ב-18 בספטמבר, הראתה שיאנג ניצח ב-304 קולות. פרנל הודה בתבוסתו, אף על פי שהיה זכאי לדרוש ספירה חוזרת, ואמר שהוא סומך על שלמות עבודתה של מחלקת הבחירות, סוכנות עליה פיקח כסגן מושל אלסקה. הוא אמר בהצהרתו: "אמנם ספירה חוזרת עשויה לשנות את התוצאה של בחירות צמודות במיוחד, אך תוצאה כזו אינה סבירה. ככזו, אני לא מאמין שהיא מצדיקה הוצאה של כספי משלם המיסים".
בתחילת יולי 2009 הודיעה פיילין במפתיע כי תתפטר מכהונתה כמושלת אלסקה ב-26 ביולי 2009, ובהתאם לחוקת אלסקה מונה פרנל למושל במקומה.
בדצמבר 2010 התמודד פרנל לתפקיד מושל אלסקה, והביס את יריבו אית'ן ברקוביץ'. פרנל זכה ל-59% תמיכה, אחוז התמיכה הגבוה ביותר למושל בהיסטוריית המדינה.
פרנל התמודד שוב על תפקיד המושל בבחירות 2014, אך לאחר ששמו עורב במספר שערוריות, הפסיד בהפרש קטן לביל ווקר.
לאחר פרישתו מהחיים הפוליטיים, שב פרנל לעסוק בעריכת דין.
ביוני 2021 החל לכהן כנשיא אוניברסיטת אלסקה באנקורג'.
הערות שוליים

↑  Palin stepping down this month - CNN.com, www.cnn.com
↑  Mitchell L. Blumenthal, Kate Phillips, Palin to Resign as Governor of Alaska, The Caucus, ‏2009-07-03 (באנגלית אמריקאית)
↑  GEMS ELECTION RESULTS, www.elections.alaska.gov
↑  Don Young’s Wrong Way - The Editors - National Review Online, archive.ph, ‏2012-07-11
↑  No recount in Young-Parnell primary race | Juneau Empire - Alaska's Capital City Online Newspaper, web.archive.org, ‏2016-02-06
↑  סוכנויות הידיעות, שרה פיילין: פורשת מכהונתי כמושלת אלסקה, באתר ynet, 3 ביולי 2009
↑  Palin's resignation shocks Alaska, nation, Anchorage Daily News (באנגלית)
↑  GEMS ELECTION RESULTS, web.archive.org, ‏2015-09-23
↑  Parnell wins his own term as Alaska governor, Anchorage Daily News (באנגלית)
↑  Walker, Mallott to join forces in governor's race, Anchorage Daily News (באנגלית)
↑  Parnell waited years to take direct action on National Guard misconduct, Anchorage Daily News (באנגלית)
↑  Parnell defends handling of Alaska National Guard dysfunction, plans more firings, Anchorage Daily News (באנגלית)
↑  GEMS ELECTION RESULTS, web.archive.org, ‏2015-09-23
↑  Valley newcomer Parnell returns to legal roots with Palmer office, Anchorage Daily News (באנגלית)
↑  Sean Parnell selected as next UAA Chancellor, www.uaa.alaska.edu (באנגלית אמריקאית)
↑  Mayowa Aina, Alaska Public Media- Anchorage, Former Alaska Gov. Sean Parnell selected to lead University of Alaska Anchorage, Alaska Public Media, ‏2021-05-12 (באנגלית אמריקאית)
| --- | --- |
בקרת זהויות :  GND: 1178500551  ISNI: 0000 0000 6814 4060  LCCN: no2009117531  VIAF: 96800304   WorldCat (עם VIAF): 96800304
שוויינטוחלוביצה

שוויינטוחלוביצה (בפולנית: Świętochłowice, בגרמנית: Schwientochlowitz) היא עיר בחבל שלזיה שבדרום פולין, בסמוך לקטוביץ. דרך העיר זורם הנהר ראווה. שוויינטוחלוביצה נמצאת בפרובינציית שלזיה מאז 1999, כאשר לפני כן הייתה חלק ממחוז קטוביץ. אוכלוסיית העיר עומדת על כ-50,000 תושבים והיא חלק מהאזור המטרופוליני השלזי, המכיל מעל ל-5 מיליון איש.
היסטוריה

העיר קיבלה זכויות מגדבורג במאה ה-14. שוויינטוחלוביצה הייתה חלק מגרמניה עד ל-1922 כאשר היא סופחה לפולין למרות שרוב תושביה הצביעו נגד סיפוח זה. בשנת 1939 כתוצאה מפלישת גרמניה לפולין היא הועברה בחזרה לגרמניה עד לסוף מלחמת העולם השנייה.
בתקופת המלחמה פעל בעיר מחנה העבודה זגודה לאחר המלחמה רוכזו בו גרמנים, שלזים ממוצא גרמני ופולנים. בראש המחנה עמד היהודי סלומון מורל. קיימות טענות[דרוש מקור] שמורל ראה בתפקידו כמפקד המחנה אפשרות לנקמה על הריגת יהודים רבים כולל כל משפחתו במהלך מלחמת העולם השנייה.
שירות המתנות החשאי של ארתור

| --- | --- |

 בימוי:  שרה סמית'
 הופק בידי:  סרטי סוני הנפשה
 תסריט:  פיטר ביינהאם ושרה סמית'
 עריכה:  ג'ון קרנוצ'ן 
 שחקנים ראשיים:  ג'יימס מק'אבוי - ארתור   יו לורי - סטיב   ביל ניי - סבא סנטה   ג'ים ברודבנט - סנטה
 מדבבים:  ג'יימס מק'אבוי - ארתור   יו לורי - סטיב   ביל ניי - סבא סנטה   ג'ים ברודבנט - סנטה
 מדבבים בעברית:  ניר רון ציפי שביט
 מוזיקה:  הארי גרשון ויליאמס
 מדינה:  ארצות הברית ארצות הברית הממלכה המאוחדת הממלכה המאוחדת
 חברת הפקה:  סרטי סוני הנפשה, ארדמן אנימציות
 חברה מפיצה:  סרטי קולומביה
 שיטת הפצה:  וידאו על פי דרישה, הפצה לאולמות הקולנוע 
 הקרנת בכורה:  11 בנובמבר 2011 (בריטניה), 23 בנובמבר 2011 (ארצות הברית).
 משך הקרנה:  97 דקות
 שפת הסרט:  אנגלית
 סוגה:  אנימציה קומית ממוחשבת
 תקציב:  100,000,000 דולר
 הכנסות:  147,419,472 דולר
 הכנסות באתר מוג'ו:   arthurchristmas
 סרט הבא:  שירות המתנות החשאי של סנטה
 סרטים בסדרה:  שירות המתנות החשאי של ארתור שירות המתנות החשאי של סנטה חג מולד חייזרי [כלב כריש]
 אתר רשמי
 דף הסרט ב־IMDb
 
שירות המתנות החשאי של ארתור (באנגלית: Arthur Christmas) הוא סרט חג המולד בהנפשה ממוחשבת מסוגת קומדיה ופנטזיה שיצא לאקרנים בנובמבר 2011. הסרט הופק על ידי סרטי סוני וארדמן אנימציות והופץ על ידי סרטי קולומביה. באותו שנה, הסרט עלה למסכים ב-11 בנובמבר בבריטניה, ב-23 בנובמבר בארצות הברית וב-12 בדצמבר בישראל. את הסרט ביימה שרה סמית', והוא דובב לאנגלית על ידי ג'יימס מק'אבוי, יו לורי, ביל ניי, ג'ים ברודבנט, אימלדה סטאונטון ואשלי ג'נסן.
העלילה מתרחשת בקוטב הצפוני, ומבוססת על חג המולד של הבן של סנטה קלאוס, ארתור, שצריך להשלים משימה לפני הבוקר. זה הסרט המשותף הראשון של ארדמן אנימציות וסרטי סוני הנפשה.
עלילה

הסרט נפתח בערב חג המולד, מאות אלפי האלפים השוהים במרכז הפיקוד של הרחפת הטכנולוגית של סנטה הראשונה. סנטה והאלפים מספקים לכל ילד בעולם את המתנה שרצה, בעשיית פעולת קומנדו ודייקנות צבאית. פעולות אלו נעשות על ידי בנו הבכיר של סנטה, סטיב ועוזרי האלפי המתרפס, פיטר, בחדר הבקרה שמתחת לקוטב הצפוני, בעוד אחיו המסורבל והצעיר יותר של סטיב, עונה על תשובות המכתבים לסנטה. במהלך מבצע המסירה, כאשר ילד מתעורר וכמעט רואה את סנטה, אלף ברחפת לוחץ בטעות על כפתור, שגורם למתנה ליפול מהמסוע, כך שהיא נעלמת מהעיניים של כולם.
לאחר השלמת המשימה ה-70, סנטה מתואר כרחוק ממיטבו בפעילותו כסנטה קלאוס. עם זאת, הוא זוכה להערכה גבוהה בנאומו ובברכתו מהאלפים. למרבה התסכול הרב של סטיב, אשר ציהו זמן רב לרשת את מקומו של אביו בתור סנטה קלאוס, סנטה מודיע שהוא כבר מצפה למשימה ה-71 שלו. במהלך ארוחת הערב של חג המולד, הצעתו של ארתור לשחק משחק לוח מובילה למריבה קטנונית בין סנטה וסטיב, בעוד סבא-סנטה, משועמם. כשהם נסערים, בני המשפחה עוזבים את שולחן האוכל. כאשר ארתור מחמיא בצניעות לסטיב כי הוא מאמין שהוא יהיה סנטה קלאוס גדול, סטיב דוחה בגסות את המשפט של ארתור, בעוד שגברת קלאוס וסנטה קלאוס אומרים מדברים בספקות על עניין הפרישה של סנטה.
בינתיים, שדונית ששמה הוא בריוני, מוצאת את המתנה שלא נמסרה (אופניים עטופות), ומודיעה לסטיב ולאלף העוזר לו על הבעיה. ארתור נבהל כאשר הוא מזהה שהמתנה היא לגוון, ילדה קטנה שהשיב לבקשותיה באופן אישי. ארתור מספר לאביו, ושואל כיצד להתגבר על המצב וסטיב טוען כי הוא החמיץ אחד מתוך מיליארדים, ולכן הטעות מקובלת והילדה יכולה לקבל פיצוי בעוד מספר ימים. לעומת זאת, סבא סנטה מציע לחלק לילדה את המתנה באמצעות המזחלת הישנה שלו, איווי, ו-8 צאצאים של האיילים המקוריים של סנטה, והם עושים זאת כאשר בריוני מצטרפת אליהם כנוסעת סמויה.
שחמט אומגה

פתיחת משחק שחמט אומגה
שחמט אומגה היא וריאציית שחמט, העושה שימוש בלוח גדול יותר (10x10 עם עוד ארבע משבצות בצדדים) ושני כלים אגדתיים.
המשחק הומצא בשנת 1992, על ידי דניאל מקדונלד מטורונטו.
כללי המשחק

חוקי המשחק זהים לחוקי השחמט הרגילים, למעט השינויים הבאים:
שחמט אומגה כולל שני כלים נוספים:
Wizard‏  - כלי שנע שלושה צעדים בכיוון ישר, ואז צעד אחד בכיוון ניצב. (כמו שפרש הוא {1,2} wizard הוא {1,3}) לחלופין הוא יכול לנוע צעד אחד באלכסון.
Champion‏  - כלי שנע משבצת אחת בכיוון ישר, או קופץ 2 משבצות בכיוון כלשהו (ישר או אלכסוני).
בנוסף הוא כולל שינויים בחוקים הרגילים, עקב הגדלת הלוח:
הרגלי יכול לנוע במהלך הראשון שניים או שלושה צעדים, בנוסף לתנועה של צעד אחד (בניגוד לשחמט רגיל, בו הוא יכול לנוע רק צעד אחד או שניים). שאר התנועה כרגיל, כולל הכתרה (לכל כלי שהוא, מלבד המלך). הכאה דרך הילוכו אפשרית, וכאשר הרגלי עושה שלושה צעדים, אפשר לבצע אותה בין אם הרגלי היריב עמד שורה אחת מעליו או שתי שורות מעליו.
הצרחה אפשרית. כל התנאים הרגילים צריכים להתקיים, ואז המלך נע, כרגיל, שתי משבצות לעבר הצריח שמדלג מעליו. בהצרחה קטנה הוא מגיע לטור h, ובגדולה - לטור d.
סידור הכלים בהתחלה - כרגיל, כאשר מצדדי הצריחים נוספים כלי champion מכל צד, ומעליהם שני רגלים נוספים, ו-wizard בפינה. (ראו דיאגרמה משמאל)
דוגמאות

גם בשחמט אומגה ניתן לבצע מט סנדלרים: 1.ו4 ו5 2.רג4 רג5 3.מהי5 פז7?? 4.מה:ז#8
דוגמה למשחק אלכס שרזר - יהודית פולגאר:
1.f4 d5 2.Nd2 Ng7 3.Wa2 Cc7 4.Ng2 f7 5.Wj2 Wa7 6.e4 de4 7.Ne4 Bb4+ 8.Be1 Nd7 9.c3 Be7 10.Wi5 O-O 11.d4 Cc6 12.Bd3 b5 13.b4 Wd6 14.Cc2 Wj7 15.Ch2 Wi4 16.Nh4 Wh5 17.Wd1 We3 18.Kg0 c7 19.i4 Wg4 20.Be2 Wd5 21.Rc0 Bb7 22.Nc5 Nc5 23.bc5 Qd8 24.Qh3 Wh4 25.Bh4 Bh4 26.Wh4 Ch7 27.Wg2 Ce4 28.Ce4 We4 29.Qj3 j7 30.i5 i6 31.Wg7 hg7 32.Ri3 Ki8 33.Qj4 Rh9 34.Rj3 Ci7 35.Re0 Qf6 36.Bc0 e6 37.Bb1 Wf5 38.Wf5 ef5 39.Re8 Rh8 40.Rje3 g6 41.Qi3 Qg7 42.j4 b4! 43.R8e5 bc3 44.Rc3 Bh1 45.Kh1 Rb1 46.Ra3 Ch7 47.Ra8 Ch5 48.Ra9 Qh7 49.Ree9?? Cj3! 50.Qj3 Qh2+ 0-1
שחמט אומגה מתקדם

למשחק שחמט אומגה קיימת גרסה נוספת המכונה "שחמט אומגה מתקדם" לגרסה מספר חוקים נוספים:
נוסף לכל צד כלי חדש: Fool‏  - כלי שלא מוצב בתחילת המשחק על הלוח, אלא ניתן להציב אותו במקום התור, לאחר שכלי מסוים נע בפעם הראשונה, למשבצת המוצא של אותו כלי. התנועה של ה-fool היא על פי הכלי היריב שזז אחרון. אם לדוגמה היריב שיחק בפרש, אז בתור לאחר מכן ה-fool יכול לזוז כמו פרש (קיימים סייגים רבים, לדוגמה: fool כרגלי אינו יכול לבצע הכתרה, מסע כפול/משולש או הכאה כדרך הילוכו, fool לא יכול לבצע הצרחה וכן הלאה).
ניתן לבצע הצרחה גם עם המלכה. ההצרחה נעשית באותו אופן (המלכה זזה שני צעדים לכיוון הצריח והוא מדלג מעליה) בתנאי ששניהם לא זזו מעמדותיהם המקוריות והמשבצות ביניהם פנויות).
חוקים אופציונליים נוספים:
ה-fool מסוגל "להקפיא" את מי שעומד בסמוך אליו (באחת מארבע המשבצות מעליו, מתחתיו ובצדדים). כל כלי שנמצא באחת מהמשבצות האלה אינו יכול לזוז.
קיים כלי נוסף בשם "Templar Knight" שנע כמו פרש, אך לאחר התנועה יכול לזוז צעד נוסף באלכסון, לאותו כיוון.
שאוצ'ילונג

| שאוצ'ילונג |
| --- | --- |
איור של שאוצ'ילונג  השוואה שאוצ'ילונג לאדם
תקופה
קרטיקון עליון, 92 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
תת־סדרה:: תרופודה
משפחה:: קרכרודונטוזאוריים
סוג:: שאוצ'ילונג
מין:: שאוצ'ילונג
שם מדעי
 Shaochilong maortuensis

שאוצ'ילונג (שם מדעי: Shaochilong; מילולית: "דרקון בעל שיני כריש") הוא סוג של דינוזאור טורף ממשפחת הקרכרודונטוזאוריים, שחי במזרח אסיה במשך הקרטיקון לפני 92 מיליון שנה. הממצאים שלו התגלו בתצורת אולנשוואי (Ulansuhai Formation) שבמונגוליה הפנימית בסין, אך תוארו במקור כחלק מהסוג צ'ילנטאיזאורוס, ממשפחת הנאוונאטוריים.
הדינוזאור היה קרובם של הקרכרודונטוזאורוס ושל הגיגאנוטוזאורוס הענקיים, אך הוא היה קטן מהם בהרבה. הגיע לאורך של 5 או 6 מטרים ולמשקל של לא יותר מ-500 קילוגרם, בהתבסס על מבנה עצם הירך שאורכה 61 סנטימטרים. הממצאים שהתגלו היו של פרט צעיר כמעט בוגר והיו מעט מעורבבים. דינוזאור זה, אף על פי שלא היה גדול כמו קרוביו, עדיין היה טורף-על לאורך מזרח אסיה שמילא את מקומם של טירנוזאורים גדולים, דבר שהיה ידוע עד כה רק מחצי הכדור הדרומי. עם זאת ייתכן שלא היה טורף-על ואולי היה טורף משני (כמו הצבועים והקויוט) אל מול טורפים גדולים יותר.
בדומה לשאר הקרכרודונטוזאוריים הוא היה בעל רכס שיניים משוננות דומות לשיני כרישים גדולים (כמו עמלץ לבן), ועצמות הלסת העליונה שלו היו מעט קצרות יותר, עם מבנה שנתן עוצמת נשיכה יותר גדולה. הוא היה בעל זרועות קצרות יחסית אך בעלות טפרים מחודדים גדולים. ככל הנראה היה טורף איטי שארב לטרף של דינוזאורים אחרים מסביבתו.
שאריות מעצמי

שאריות מעצמי הוא שיר שהקליט הזמר הישראלי שיר לוי, כסינגל שלא מתוך אלבום אולפן. ניצן קייקוב הלחין, עיבד והפיק את השיר למילותיו של נעם חורב.
ביקורת

אסף נבו מאתר "מאקו" שיבח את הלחן של ניצן קייקוב ואת העיבוד שלו ש"שומר על מתח". הוא שיבח גם את "המילים הטובות" של נעם חורב ואת "הביצוע הקולי המרגש" של לוי.
נבו הצביע על כך שלוי הושפע מעמיר בניון בביצוע הקולי, וכן שיש מחווה לבניון במילים "בסוף כל לילה הייתי מגיע", שמתקשרות עם "בסוף, כל לילה אני בא" של בניון, ”אבל לוי מצליח, איכשהו, לקחת את הבניוניות צעד אחד קדימה ולהותיר בה חותם אישי”.
לידור אלימלך מאתר "פרוגי" כתב: ”עם קולו הנקי של שיר והלחן הנוגע של ניצן קייקוב, השיר הופך לממכר. ראו הוזהרתם”.
הצלחה

השיר הוצג לראשונה כמועמד למצעד הפזמונים השבועי של רשת ג' ב־22 במאי 2014 ולא הצליח להיכנס למצעד בשבוע שלאחריו. עם זאת, לאחר מכן השיר חזר ונכנס למצעד ששודר ב־5 ביוני 2014, זכה להצלחה גדולה וצעד 12 שבועות במצעד, עד 28 באוגוסט 2014. שבוע אחד מתוכם הוא עמד בראש המצעד – בשבוע של ה־19 ביוני 2014. גם במצעד השנתי (תשע"ד) של התחנה הוא זכה להצלחה רבה, ודורג במקום השמיני. ב־3 ביולי 2014 השיר הגיע למקום הרביעי במצעד הרשמי של גלגלצ, לאחר שדורג במקומות החמישי והשישי בשבועות הקודמים. השיר אף הגיע למקום ה־31 במצעד העברי השנתי לשנת תשע"ד (2014) של גלגלצ ואתר וואלה!.